Diari Oficial de la Generalitat Valenciana


Sumari del DOGV 5397, del 28-11-2006 (2006/13955)

ORDE de 30 d'octubre de 2006, de la Conselleria de Cultura, Educació i Esport, per la qual es concedix l'autorització d'obertura i funcionament en els nivells d'Educació Primària i Educació Secundària Obligatòria i l'autorització d'una unitat d'Educació Especial, suport a la integració en Primària, al centre docent privat .La Purísima., de Torrevieja (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5397

Data del DOGV
:   28-11-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/13400


Data del document
:   30-10-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Torrevieja
    * centre d'ensenyament
    * educació especial
    * ensenyament privat

ORDE de 30 d'octubre de 2006, de la Conselleria de Cultura, Educació i Esport, per la qual es concedix l'autorització d'obertura i funcionament en els nivells d'Educació Primària i Educació Secundària Obligatòria i l'autorització d'una unitat d'Educació Especial, suport a la integració en Primària, al centre docent privat .La Purísima., de Torrevieja (Alacant). [2006/13543]  
L'expedient ha sigut iniciat a instància del representant de la titularitat del centre docent privat .La Purísima., situat al carrer Alborán, s/n, de Torrevieja (Alacant), número de codi 48202572, en sol·licitud d'autorització per a impartir els nivells d'Educació Primària i Educació Secundària Obligatòria i l'autorització d'una unitat d'Educació Especial, suport a la integració en Primària.  
La Direcció General d'Ensenyament va declarar, per Resolució de 20 d'abril de 2006, l'adequació de les instal·lacions proposades, quant a espais educatius es referix, al que disposa la legislació aplicable.  
L'expedient ha sigut tramitat per la Direcció Territorial de Cultura, Educació i Esport d'Alacant i inclou informes favorables de la Unitat Tècnica de Construccions i de la Inspecció Educativa, així com el compromís del centre d'aportar la relació de professors i titulacions respectives, respecte a la unitat d'Educació Especial, suport a la integració en Primària, abans de l'inici de les activitats educatives corresponents, de conformitat amb la legislació aplicable.  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 2/2006, de 3 de maig, d'Educació (BOE de 04.05.2006); el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general, de conformitat amb el que establix la disposició transitòria onze, de la Llei Orgànica 2/2006 d'Educació, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat, de Govern Valencià,  
ORDENE  
Únic  
Autoritzar, amb efectes des de l'inici del curs escolar 2006/2007, l'obertura i funcionament dels els nivells d'Educació Primària i Educació Secundària Obligatòria i l'autorització d'una unitat d'Educació Especial, suport a la integració en Primària., al centre docent privat que més avall s'especifica, atenent les característiques, ensenyaments i capacitat màxima que s'hi assenyalen.  
Centre: La Purísima  
Titular: Carmelitas Misionera Teresianas  
Adreça: C/ Alborán, s/n  
Localitat: Torrevieja  
Província: Alacant  
Codi: 28904308  
Ensenyaments i capacitat màxima que s'autoritzen:  
12 unitats d'Educació Primària, amb 300 llocs escolars, 8 unitats d'Educació Secundària Obligatòria, amb 240 llocs escolars i 1 unitat d'Educació Especial, suport a la integració en Primària, de manera que el centre queda configurat amb la següent composició:  
. 6 unitats d'Educació Infantil, segon cicle, amb 150 llocs escolars.  
. 12 unitats d'Educació Primària, amb 300 llocs escolars.  
. 8 unitats d'Educació Secundària Obligatòria, amb 240 llocs escolars.  
. 1 unitat d'Educació Especial, suport a la integració per a Educació Primària, amb 15 llocs escolars.  
DISPOSICIÓ ADDICIONAL PRIMERA  
El centre ha de presentar la relació del professorat i les titulacions corresponents, per a la unitat d'Educació Especial, suport a la integració en Primària, davant de la Direcció Territorial de Cultura, Educació i Esport d'Alacant, a fi de la seua aprovació abans de l'inici de les activitats educatives, previ informe favorable de la Inspecció Educativa.  
DISPOSICIÓ ADDICIONAL SEGONA  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 30 d'octubre 2006  
El conseller de Cultura, Educació i Esport  
ALEJANDRO FONT DE MORA TURÓN